Karalienės Marijos Žemė

Karalienės Marijos Žemė (arba Karalienės Merės Žemė, ) – kraštas rytų Antarktidoje, tarp 92°03' ir 100°04' r. il., tarp Vilhelmo II žemės ir Vilkso žemės. Iš šiaurės skalaujama Mausono ir Deiviso jūrų (pakrantė vadinama Tiesos krantu). Ledo dangos storis siekia iki 3000 m. Yra poledyninis Vostoko ežeras.

Ši žemė patenka į Australijos Antarktinę teritoriją. Yra šios antarktinės stotys: Pionerskaja (veikė 1956–1959 m., TSRS), Komsomolskaja (1957–1962 m., TSRS), Vostoko stotis (TSRS/Rusija).

Karalienės Marijos Žemę 1912 m. atrado australų keliautojas Daglasas Mausonas ir pavadino karaliaus Jurgio V žmonos Marijos Tekietės (Mary of Teck) garbei.

Šaltiniai 

Antarktidos geografija